Annonce

De fik deres opmærksomhed. Foreningen bag den nye færge, der sejler mellem Aarhus og Samsø. Opmærksomheden gjaldt færgens navn, der i første omgang blev M/F Issehoved.

Et navn, der fik rigtig mange til at tænke på noget helt andet end færger og det flotte nordlige punkt på Samsø, som Issehoved er. Den kvindelige anatomi kom pludselig i spil.

Morskaben var stor; ikke mindst på de sociale medier.

Hurtigt meldte rederiet ud, at man ville genoverveje navnet. Og nu skriver TV 2 Østjylland, at Samsø Expressen lørdag fik sit officielle navn, som kort og godt er blevet Issehoved.